આ લિસ્ટમાં બીજા નંબર પર છે પ્રિયંકા ચોપરા. પ્રિયંકા હવે એવી હસ્તીઓમાંની એક છે, જેને જુદા-જુદા ખિતાબ કે નંબરની જરૂર નથી. પ્રિયંકા અનેકવાર આ નંબર ગેમની વિનર બની ચૂકી છે. તેણે પોતાના કરિયરને એ ઊંચાઇ પર પહોંચાડ્યું છે, જ્યાં તે હવે માત્ર બોલિવૂડ સેલેબ્રિટિ ન રહેતાં, ગ્લોબલ સેલેબ્રિટિ બની ગઇ છે. હાલમાં ટાઇમ મેગેઝિનના 'મોસ્ટ ઇન્ફ્લૂએન્શલ પીપલ ઇન ધ વર્લ્ડ'ના લિસ્ટમાં પ્રિયંકા ચોપરાના નામનો સમાવેશ કરવામાં આવ્યો હતો. વધુમાં તેને યૂનિસેફની ગ્લોબલ ગુડવિલ બ્રાન્ડ એમ્બેસેડર પણ બનાવવામાં આવી છે.